এবার ডিজিটাল বই পাচ্ছে শিক্ষার্থীরা - কর্পোরেট
কর্পোরেট
এবার ডিজিটাল বই পাচ্ছে শিক্ষার্থীরা
লিজা ফারহানা
11 মাস ago
নবম ও দশম শ্রেণীর জন্য দেশে প্রথমবারের মতো নির্মিত ই-লার্নিং ও ই-ম্যানুয়েল কনটেন্ট চালু করা হয়েছে। এই ই-লার্নিং ও ই-ম্যানুয়েল কনটেন্টে শিক্ষার্থীরা যেমন অনলাইনে নিজেদের পাঠ নিতে পারবে তেমনি শিক্ষকরাও পাঠদানের জন্য পরিপূর্ণ একটি গাইডলাইন পাবেন ডিজিটাল মাধ্যমে।
টিচিং কোয়ালিটি ইমপ্রুভমেন্ট-২ (টিকিউআই–২) প্রকল্পের আওতায় এথিকস অ্যাডভান্সড টেকনোলজি লিমিটেডের (ইএটিএল) সহযোগিতায় জাতীয় শিক্ষাক্রম ও পাঠ্যপুস্তক বোর্ডের (এনসিটিবি) সামগ্রিক নির্দেশনা ও তত্ত্বাবধানে এসব কনটেন্ট তৈরি করা হয়েছে। জাতীয় শিক্ষাক্রম ও পাঠ্যপুস্তক বোর্ড nctb.gov.bd ওয়েব সাইটে প্রবেশ করে আইডিটি বিষয়ে গেলেই এই সাধারণ শিক্ষা নেওয়া যাবে।
শনিবার রাজধানীর একটি হোটেলে শিক্ষামন্ত্রী নুরুল ইসলাম নাহিদ প্রধান অতিথি থেকে ডিজিটাল বইয়ের কার্যক্রম উদ্ধোধন করেন।
তিনি বলেন, আমরা বলেছিলাম ঘরে ঘরে তথ্যপ্রযুক্তি পৌঁছে দেব। এখন তা দিচ্ছি। স্কুলে স্কুলে কম্পিউটার ল্যাব করে দিয়েছি। ইন্টারনেট সংযোগও দেয়া হচ্ছে। অনলাইন শিক্ষার এসব উপকরণ শিক্ষার্থীরা আরও সৃজনশীল করে তুলবে বলে আশা প্রকাশ করেন তিনি।
বিশেষ অতিথি মাধ্যমিক ও উচ্চশিক্ষা বিভাগের সচিব মো. সোহরাব হোসাইন বলেন, তথ্যপ্রযুক্তির কারণে পুরো বিশ্বে মানুষের জ্ঞান বাড়ছে।এর ফলে শিক্ষার মান কমছে তা মোটেও নয়, বরং আরও বাড়ছে।
ইএটিএলের ব্যবস্থাপনা পরিচালক এম এ মুবিন খান বলেন, ই-লার্নিং এবং ই–ম্যানুয়াল শিক্ষার্থী ও শিক্ষকদের বেশ সহায়ক হবে। আশা করছি, শিক্ষায় তথ্যপ্রযুক্তির ব্যবহার আশাব্যাঞ্জক ফল বয়ে আনবে। ই–লার্নিং ও ই–ম্যানুয়েলে উদ্ধোধনীতে দেশের শিক্ষা খাতে নতুন দিগন্তের সূচনা হয়েছে। শিক্ষায় এসব উপকরণ ভূমিকা রাখবে।
এই ই-লার্নিং কনটেন্টের আওতায় পদার্থবিজ্ঞান, রসায়ন, জীববিজ্ঞান, সাধারণ গনিত, ইংরেজি, হিসাববিজ্ঞান বিষয়ের অনুশীলনগুলো পাওয়া যাবে ডিজিটাল বইয়ে। প্রতিটি বিষয়ের উপর অ্যানিমেশন, সিমুলেশন, ডায়াগ্রাম, ইমেজ, ইন্টারঅ্যাকটিভ টেস্ট, বিভিন্ন ধরনের ভিডিও রয়েছে যা শিক্ষার্থীদের পাঠ গ্রহণ এবং শিক্ষকদের পাঠ প্রদানকে আরও আকর্ষণীয় ও গুরুত্ববহ করে তুলবে।
অনুষ্ঠানে উপস্থিত ছিলেন মাদ্রাসা এবং কারিগরি বিভাগের সচিব মো. আলমগীর, এনসিটিবির চেয়ারম্যান অধ্যাপক নারায়ণ চন্দ্র সাহা, এডিবির সিনিয়র সোশ্যাল সেক্টর অফিসার এস এম এবাদুর রহমান, টিকিউআই–২ এর প্রকল্প পরিচালক (অতিরিক্ত সচিব) মো. জহির উদ্দীন বাবর, ইএটিএলের ব্যবস্থাপনা পরিচালক এম এ মুবিন খান । অনুষ্ঠানে সভাপতিত্ব করবেন মাধ্যমিক ও উচ্চশিক্ষা অধিদপ্তরের মহাপরিচালক অধ্যাপক ড. এস এম ওয়াহিদুজ্জামানসহ অনেকে।
Comments
comments
Categories: স্থানীয় খবর
Tags: ই-লার্নিং, ডিজিটাল বই
Leave a Comment
কর্পোরেট
Powered by WordPress
Back to top